b"\n_START_ARTICLE_\nTerence Sydney Airey\n_START_SECTION_\n\xc5\xbdivljenje\n_START_PARAGRAPH_\nIzobrazbo je prejel na Gresham's School, Holt in na Kraljevi voja\xc5\xa1ki akademiji Sandhurst._NEWLINE_Leta 1919 je postal \xc4\x8dastnik Durhamske lahke pehote. Nadaljeval je \xc5\xa1olanje na \xc5\xa0tabnem kolid\xc5\xbeu ter postal \xc5\xa1tabni \xc4\x8dastnik v Sudanu in v britanskih voja\xc5\xa1ki misiji pri egip\xc4\x8danski kopenski vojski._NEWLINE_Ob izbruhu druge svetovne vojne leta 1941 v Afriki je bil v Abesiniji, nato pa je odpoklican v general\xc5\xa1tab v Kairo. Tu je postal Direktor specialnih operacij in nato Direktor voja\xc5\xa1ke obve\xc5\xa1\xc4\x8devalne slu\xc5\xbebe. V zadnjem delu tunizijske kampanje pa je bil general\xc5\xa1tabni brigadir v 18. armadni skupini._NEWLINE_Junija 1944 je bil povi\xc5\xa1an v generalmajorja in pozneje postal asistent na\xc4\x8delnika \xc5\xa1taba Harolda Alexandra. V tej vlogi se je skupaj z Allenom Dullesom v \xc5\xa0vici sre\xc4\x8dal z SS-generalom Karlon Wolffom, s katerim so hoteli dose\xc4\x8di lo\xc4\x8deno kapitulacijo nem\xc5\xa1kih sil v Italiji._NEWLINE_Po vojni je bil sprva leto dni na\xc4\x8delnik \xc5\xa1taba vrhovnega poveljnika srednje-mediteranskih sil in bil nekaj \xc4\x8dasa tudi vr\xc5\xa1ilec dol\xc5\xbenosti namestnika vrhovnega zavezni\xc5\xa1kega poveljstva za Mediteran._NEWLINE_Leta 1947 je postal poveljnik in voja\xc5\xa1ki guverner Svobodnega tr\xc5\xbea\xc5\xa1kega ozemlja; na tem polo\xc5\xbeaju je ostal do leta 1951._NEWLINE_Pozneje je bil pomo\xc4\x8dnik na\xc4\x8delnika \xc5\xa1taba za obve\xc5\xa1\xc4\x8devalno slu\xc5\xbebu pri Dwightu Eisenhowerju v Shafu (1951\xe2\x80\x931952) ter poveljnik britanskih sil, Hong Kong (1952\xe2\x80\x931954)._NEWLINE_Upokojil se je leta 1954, a do leta 1956 je vseeno deloval kot polkovnik svojega prvega polka - Durhamske lahke pehote._NEWLINE_Avgusta 1956 je postal generalni delegat pri Evropski fundaciji kulture. Bil je tudi \xc4\x8dlan Skupine Bilderberg.\n_START_SECTION_\nDru\xc5\xbeina\n_START_PARAGRAPH_\n1. novembra 1933 se je v Egiptu poro\xc4\x8dil s Constanco Hedley, s katero sta imela sina Johna Francisa St Georga Aireyja. Lo\xc4\x8dila sta se leta 1947 in istega leta se je poro\xc4\x8dil z Bridget Georgino Vesey."